**วิธีปฏิบัติที่เป็นเลิศ (Best Practice)**

**ชื่อผลงาน** การพัฒนาทักษะการออกเสียงภาษาจีนด้วยโปรเตอร์แสนกล (PRK Model)

**ชื่อผู้นำเสนอผลงาน** นางสาววีณากร ประทุม

**ชื่อหน่วยงาน/กลุ่มสาระการเรียนรู้** โรงเรียนโป่งน้ำร้อนวิทยาคม จังหวัดจันทบุรี กลุ่มสาระการเรียนรู้ภาษาต่างประเทศ

**โทรศัพท์ :** 039 – 447020 **e-mail** : Lingly13.weenakorn@gmail.com

**ความสำคัญ**

ในกระบวนการจัดการเรียนการสอนภาษาจีนนั้น ประกอบด้วยทักษะ 4 ทักษะ คือ ทักษะการฟัง พูด อ่าน และเขียน ซึ่งทักษะทั้ง 4 นี้ถือได้ว่ามีความสำคัญอย่างยิ่งในการเรียนรู้และการต่อยอดเพื่อนำไปใช้ในชีวิตประจำวัน โดยเฉพาะทักษะการอ่าน ซึ่งมีพื้นฐานมาจากการออกเสียงที่ถูกต้อง และเป็นทักษะที่มีความสำคัญอย่างมากสำหรับการเรียน เพราะผู้เรียนมีโอกาสใช้ทักษะการอ่านมากกว่าทักษะอื่นๆ ทั้งนี้เพื่อเป็นเครื่องมือในการรับความรู้ข่าวสาร ความบันเทิงต่าง ๆ ในชีวิตประจำวัน และในระดับการศึกษาระดับที่สูงขึ้น แม้ว่าวงการศึกษาจะมีการใช้สื่อทางการศึกษาอื่น ๆ ที่ทันสมัยมากมายเพียงใด แต่ทักษะที่ผู้เรียนจะต้องมีและขาดไม่ได้เลยนั่นก็คือทักษะการอ่าน เพราะการศึกษาหาความรู้ด้วยการอ่านเป็นวิธีที่สะดวกและคุ้นชิน เอกสารสำหรับการอ่านหาได้ง่าย ผู้อ่านสามารถอ่านเวลาใดก็ได้ ในฐานะครูผู้สอนภาษาจีนได้เล็งเห็นความสำคัญในการอ่านออกเสียงที่ถูกต้อง จึงดำเนินการพัฒนารูปแบบการสอนภาษาจีน โดยการพัฒนาการออกเสียงภาษาจีนโดยใช้โปสเตอร์ออกเสียง

(PRK Model) ขึ้น เพื่อช่วยพัฒนาผู้เรียนในการออกเสียงภาษาจีน และมีความกล้า ในการแสดงออกในทางที่ถูกต้อง ซึ่งการเรียนการสอนเป็นกระบวนการที่สําคัญยิ่งของการศึกษา การศึกษาจะมีประสิทธิภาพเพียงใดบรรลุตามหลักการและจุดมุ่งหมายหรือไม่นั้น ขึ้นอยู่กับกลวิธีการสอนของครู ดังนั้นครูผู้สอนจึงมีบทบาทสําคัญยิ่งในการปลูกฝังให้นักเรียนมีความรักและมีเจตคติที่ดีต่อวิชาภาษาจีน โดยใช้สื่อการสอนที่นักเรียน สนใจ เข้าใจ และจําได้แม่นยํา เป็นการกระตุ้นหรือเร้าความสนใจ ของนักเรียนได้ดี ซึ่งจะทําให้ประสิทธิภาพการเรียนการสอนได้ผลดียิ่งขึ้น และเป็นพื้นฐานในการต่อยอดสู่ทักษะอื่นๆต่อไป

**วัตถุประสงค์**

1. เพื่อให้นักเรียนได้ฝึกฝนทักษะการออกเสียงและการอ่านภาษาจีน
2. เพื่อให้นักเรียนมีความมั่นใจและกล้าที่จะอ่านออกเสียงภาษาจีน
3. เพื่อพัฒนาผู้เรียนให้มีทักษะการสื่อสารภาษาจีนมากยิ่งขึ้นและสามารถนำทักษะไปใช้ในชีวิตจริงได้อย่างเหมาะสม

**ขั้นตอนการดำเนินการ**

P(Poster)

R (Read)

K (Knowledge)

ขั้นตอนที่ 1 (P) วางแผนและเตรียมการจัดการเรียนการสอน

ขั้นตอนที่ 2 (D) ดำเนินการจัดรูปแบบการเรียนรู้โดยใช้โปสเตอร์ในการฝึกออกเสียง

ขั้นตอนที่ 3 (C) สังเกตพฤติกรรมขณะลงมือปฏิบัติกิจกรรมการเรียนด้วยโปสเตอร์ออกเสียง

ขั้นตอนที่ 4 (A) ประเมินผลของการเรียน และสรุปผลการปฏิบัติกิจกรรม

จากการใช้โปสเตอร์ออกเสียง

**ผลของการดำเนินงาน/ประโยชน์ที่ได้รับ**

1. ผลสัมฤทธิ์ทางการเรียน กลุ่มสาระการเรียนรู้ภาษาต่างประเทศ(ภาษาจีน)สูงขึ้น

2. นักเรียนเกิดการพัฒนาในด้านการฟัง การพูด การอ่าน และการเขียนภาษาจีนได้ดีขึ้น

3. นักเรียนมีทัศนคติที่ดีต่อการเรียนวิชาภาษาจีน

**ปัจจัยความสำเร็จ**

1. วิสัยทัศน์ของผู้บริหารในสถานศึกษา

2. ความร่วมมือของผู้เรียนที่ตั้งใจ ใส่ใจ ใฝ่เรียนรู้ในภาษาจีน

3. ความมุ่งมั่นในการพัฒนาการจัดการเรียนการสอนภาษาจีนของครูผู้สอน

**บทเรียนที่ได้รับ**

“การพัฒนาทักษะการออกเสียงภาษาจีนด้วยโปรเตอร์แสนกล (PRK Model)”เป็นอีกวิธีหนึ่งที่จะทำให้ผู้เรียนมีความรู้และเข้าใจพื้นฐานในการออกเสียงภาษาจีนที่ถูกต้องและต้องหมั่นฝึกฝนอยู่เสมอเพื่อต่อยอดให้เกิดทักษะทางด้านอื่นๆได้ดียิ่งขึ้น

**การเผยแผ่/การได้รับการยอมรับ**

นำ “การพัฒนาทักษะการออกเสียงภาษาจีนด้วยโปรเตอร์แสนกล (PRK Model)” PLC กับครูผู้สอนในกลุ่มสาระการเรียนรู้ภาษาต่างประเทศ เพื่อร่วมกันพัฒนาการจัดการเรียนการสอนในชั้นเรียนให้มีผลดียิ่งขึ้นต่อไป

นักเรียนมีความพร้อมในการเข้าร่วมการแข่งขันทักษะภาษาจีนทั้งในระดับเครือข่ายและระดับจังหวัด

P (poster) ใช้โปสเตอร์ออกเสียง ในการสร้างแรงจูงใจและเป็นสิ่งเร้าให้ผู้เรียนเกิดความสนใจในการเรียน

R (Read) การอ่านออกเสียงตาม โปสเตอร์ออกเสียง เพื่อฝึกการออกเสียงที่ถูกต้องตามเจ้าของภาษา  
 และเป็นพื้นฐานในการอ่านที่ถูกต้อง

K (knowledge) เกิดความรู้ ความเข้าใจ ในการเชื่อมโยงการออกเสียงที่ถูกต้อง